Vezi mai jos cele mai importante momente ale zilei de marti, in ordine invers cronologica

Avocatii lui Dan Voiculescu au incercat din rasputeri sa schimbe incadrarea acestuia din spalare de bani in tainurie, ceea ce ar fi dus la exonerarea presedintelui fondator al Partidului Conservator de orice raspundere, in conditiile in care aceasta infractiune s-a prescris. Fara succes, insa.Pe tot parcursul zilei, Antena 3 a continuat operatiunea de curatare a imaginii lui Dan Voiculescu, vorbind despre Dosarul Telepatia, despre comanda politica in acest dosar si afirmand ca nu exista niciun prejudiciu.Antena 3 a trimis artileria grea la proces, in sala fiind prezenti inca de la primele ore Mihai Gadea si Mircea Badea, acesta din urma avand si un scurt conflict cu ziaristii. "Mi-e scarba de tine, nu intelegi?", i-a spus Badea unui ziarist de la postul de televiziune B1 TV.La iesirea din sala de judecata, in jurul orei 22:20, Dan Voiculescu a acuzat faptul ca oameni nevinovati de 70-80 de ani au fost tarati nevinovati in instanta doar pentru a fi el inchis, iar procurorii DNA vor da socoteala pentru acest "proces criminal".------------------------

Ora 22:09 Instanta a ramas in pronuntare, avocatii trebuie sa depuna pana joi concluziile scrise. Data pronuntarii se va afisa pe ecris, sistemul electronic al justitiei



Ora 22:05 Profesorul Gheorghe Sin: "N-am participat la procesul de privatizare, pentru ca privatizarea s-a facut dupa ce eu eram plecat din AGA ICA, nu am participat la evaluarea activelor ICA, nu am fost administrator al ICA. Sunt pus in situatia de a acoperi prejudiciul stiintifoc-fantastic. Mi s-a pus sechestru pe apartamentul pe care il am impreuna cu sotia. Daca voi fi pus sa acopar acest prejudiciu, va trebui sa imi gasesc alt apartament



Ora 21:53 O tanara din staff-ul lui Dan Voiculescu susoteste ceva cu magnatul dupa care fata merge la Alexandru Petre si-l roaga sa intre in direct intr-o emisiune la Antena 3. "La Gadea!", se mira batranul, si ies amandoi din sala, sa discute nestingheriti de o ziarista care asculta ce vorbesc



Ora 21:45 Dan Voiculescu ia niste bomboane mentolate, cutia pocneste cu ecou in sala. Isi serveste politicos avocatii, Mateut nu-l refuza, ia o pastiluta cu doua degete. Magnatul se intoarce in banca si-i serveste pe ceilalti din staff-ul sau. Nimeni nu refuza bomboanele mentolate. In sala e cald. Fostul cenzor ICA Alexandru Petre isi incheie cuvantul, coplesit de caldura si de varsta



Ora 21:37 Dan Voiculescu a transpirat, se sterge cu batista pe frunte. ASculta explicatiile celorlalti si noteaza cate ceva



Ora 21:21 Sorin Pantis: "Dl Voiculescu nu avea cum sa ma influenteze pentru ca eram intr-o situatie antagonica, membri a doua partide diferite. Din punct de vedere politic, eu eram liberal, il cunosteam pe dl Voiculescu inca de pe bancile facultatii, dar asta era tot. Nu aveam nicio relatie. In acest dosar nu exista niciun prejudiciu.

Am crezut ca este foarte clar, ca suntem curati, ca nu exista niciun prejudiciu, nicio vina. Am supus presiunilor mediatice: spuneti, faceti!. Dar nu am dat curs acestor presiuni".



Ora 21:16 Mencinicopschi are ultimul cuvant in instanta de apel: "Meseria mea nu are nicio tangenta cu contabilitatea sau cu alte meserii care mi-ar fi permis sa inteleg acte contabile. Sunt nevinovat". "Nu am avut niciun fel de atributiuni legale in fisa postului de director al ICA privind privatizarea. Nu am avut niciun beneficiu din privatizarea ICA, poate chiar invers. Am depus si un CV, am fost cel mai tanar laureat al Academiei Romane pentru activitatea de cercetare". El afirma ca sanatatea sa a avut de suferit din cauza stresului.

"Am fost socat de prima intrebare a procurorului: cine te-a pus sa te inscrii in Partidul Umanist?". Voiculescu, de pe banca sa, face "tz, tz, tz" si exclama: "Extraordinar!".



Ora 21:09 Rand pe rand, inculpatii isi sustina nevinovatia



Ora 21:08 Voiculescu: "Eu aveam prin Grivco 100% din ICA, iar in Grivco aveam 93%". Voiculescu a incheiat cuvantarea in circa 15 minute si a revenit in banca, intre avocatii sai.



Ora 21:05 Voiculescu: Eu nu am spalat in viata mea bani si imi sunt straine lucrurile acestea. Imprumutul catre ICA era un act, le-am dat banii, nu au putut sa mi-i dea inapoi si le-am spus sa imi dea actiuni. In privinta acuzatiei de majorare de capital ilegala, eu am aratat provenienta banilor din cont, ca erau legali, nu murdari, fiecare cent



Ora 21:01 Dan Voiculescu: "Sunt martori care afirma, in dosar, ca procurorul Eva le cerea sa declare ceva rau despre mine. Eu eram vanat de procuror". Este vorba de procurorul Emilian Eva, procurorul DNA care a facut rechizitoriul



Ora 21:00 Dan Voiculescu: Procurorul sustine ca diabolicul Voiculescu a urmarit 12 ani sa puna mana pe ICA, marea perla a economiei romanesti. Voiculescu ii acuza pe procurorii DNA de minciuni, interpretari si date eronate



Ora 20:56 Dan Voiculescu: Rechizitoriul este incorect, nu se bazeaza pe nicio proba materiala. Este o poveste creata de un procuror care porneste din 1991, desi faptele imputate sunt din 2003. Este o naratiune scrisa cu talent, dar cu talent de scriitor, nu de procuror



Ora 20:53 Dan Voiculescu ia ultimul cuvant in fata instantei, nu pare sa mai aiba rabdare sa il asculte pe Mateut



Ora 20:48 Avocatul Mateut mai sustine o contestatie: el cere ca o alta instanta sa solutioneze contestatia sa impotriva sechestrului asigurator dispus fata de Dan Voiculescu



Ora 20:47 Monitorizare Antena 3: Bogdan Chirieac, editorialist DC News, prezice ca finalul de mandat al lui Traian Basescu va fi o "baie de sange"



Ora 20:45 Sedinta s-a reluat, inculpatii primesc ultimul cuvant



Ora 20:30 Dan Voiculescu a iesti pe hol, impreuna cu staff-ul sau. Avocatul Mateut il apara si aici. De aparatele foto

Dan Voiculescu, aparat de profesorul Mateut (1) Foto: Hotnews

Ora 20:25 Monitorizare Antena 3: Razvan Dumitrescu afirma ca Traian Basescu influenteaza, pe ultima suta de metri, justitia

Ora 20:15 Pauza de 10 minute, urmata de ultimul cuvant acordat inculpatilor. Dan Voiculescu nu se mai ridica din banca, mai citeste un document, avocatii sunt alaturi de el. Un alt inculpat il abordeaza, dar avocatii mogulului se interpun



Ora 20:14 Ministerul Agriculturii, printr-o consiliera, solicita mentinerea deciziei Tribunalului Bucuresti cu privire la latura civila, avand in vedere ca ministerul s-a constituit parte civila pentru recuperarea prejudiciului. Practic, ministerul condus acum de Daniel Constantin, lider al Partidului Conservator, fonsat de Dan Voiculescu, se considera, mai departe prejudiciat in urma privatizarii ICA.



Ora 20:12 Procurorul DNA si-a incheiat pledoaria: zeci de minute de legi, articole, proceduri, totul fara artificii verbale, strict la obiect



Ora 19:45 Ia cuvantul procurorul DNA, Elena Matiesescu. Trei inculpati au cerut pana acum schimbarea incadrarii juridice: Mencinicopschi, Popa si Dan Voiculescu. Voiculescu noteaza atent, cu ochelarii pe nas, in timp ce procurorul isi sustine acuzatiile



Ora 19.37: Prima victorie majora pentru un avocat la termenul de azi: judecatorul a afirmat ca va ridica sechestrul asigurator asupra imobilului lui Alexandru Petre, fost cenzor la ICA. Avocatul este chiar fiul inculpatului



Ora 19.24: Voiculescu si-a dat sacoul jos, are o camasa alba cu butoni similara cu cea cu care venise dimineata. Ii suna mobilul in sala. A raspuns si a vorbit in timp ce avocata Vasii isi tinea pledoaria. Voiculescu s-a chircit cum fac cei care vorbesc la telefon si vor sa fie discreti, dar el se afla in prima banca, in centrul salii. A incheiat scurt convorbirea. Intra la cuvant avocatii altor inculpati

Ora 19.20: Monitorizare Antena 3: Intre timp, la postul de stiri fondat de Voiculescu, Dana Grecu si Oana Stanciulescu dezbat pe tema "Basescu influenteaza judecatorii in ziua finala"

Ora 19.18: Dan Voiculescu s-a intors la Curtea de Apel. S-a asezat tot in prima banca, urmat de avocatul Gheorghita Mateut

Ora 19.16: Avocata lui Voiculescu, Maria Vasii, mai are ceva de adaugat. Ea invoca "lipsa elementelor constitutive ale infractiunii de spalare de bani" in cazul clientului. Intre timp, pe o banca mai in spate, avocata din oficiu a altor inculpati citeste un ziar

Ora 18.54: Mai au de tinut ultima pledoarie avocatii a tri inculpati, urmati de procurorul DNA. Apoi, daca instanta decide continuarea sedintei, inculpatii vor avea ultimul cuvant

Ora 18.44: A terminat avocatul lui Sorin Pantis cerand achitarea pe motiv ca evaluarea prejudiciului efectuata de DNA e incorecta: "Eu am vrut sa fiu mai vehement, dar clientul meu mi-a dat peste mana, spunand ca are incredere in justitie".

Ora 18.28: Acum doar avocatii au cuvantul, inculpatii urmand sa primeasca ultimul cuvant mai tarziu. Pantis mai intervine totusi de pe banca si-si mai ajuta avocatul. Aparatorul pare usor sacait de indicatiile date de client

Ora 18.25: Avocatul mai arata ca Pantis si-a indeplinit sarcinile de serviciu, adica de director Grivco, iar daca nu si le indeplinea ar fi fost sanctionat de angajator. Adica de familia Voiculescu, pana la urma. La un termen anterior, Pantis isi prezenta dimensiunea sa politica, de fost ministru al Comunicatiilor, fost lider de grup parlamentar, incercand astfel sa arate ca nu se afla sub influenta politica a lui Voiculescu

Ora 18.20: Ia cuvantul avocatul ministrului Pantis: "Nu exista probe impotriva dlui Sorin Pantis". Avocatul cere achitarea pentru ca "fapta nu exista". In banca, Pantis asculta atent, cu ochelarii de soare la gulerul camasii

Ora 18.18: O alta avocata a profesorului Sin preia pledoaria: "Ce vreau eu sa va rog, dna Presedinta... "Sa sintetizati", i-o scurteaza judecatoarea. Avocata cere achitarea: "dl. profesor Sin nu a comis nici o infractiune", incheie avocata

Ora 18.11: Avocatii contesta evaluarea prejudiciului din rechizitoriul DNA pe preturile pietei imobiliare din 2008, in conditiile in care privatizarea ICA a fost facuta in 2003. "60 de milioane euro inseamna 60 de km cu autostrada pe ei", se revolta avocatul lui Baciu si Sin. Judecatorii il intrerup si ii cer sa concluzioneze. Avocatul cere infirmarea condamnarilor

Ora 18.09: Monitorizare Antena 3: In emisiunea Alessandrei Stoicescu, Daniel Barbu, Mugur Ciuvica si Mircea Badea continua sustinerea lui Voiculescu, sub titlul "Telepatia", razbunare pentru suspendare



Ora 17.40: A terminat avocatul lui Mencinicopschi. Urmeaza avocatii inculpatilor Baciu si Gheorghe Sin

Ora 17:31: Vorbeste cel de-al doilea avocat al lui Gheorghe Mencinicopschi

Ora 17:18: Avocatul lui Gheorghe Mencinicopschi isi tine pledoaria. Mencinicopschi a mai scos capul dupa spatarul bancii din fata sa.



Ora 17:00: Avocatii lui Gheorghe Mencinicopschi cer achitarea sa, sustinand ca fapta pusa in sarcina nu exista



Ora 16:40: S-a reluat sedinta, cu pledoariile avocatilor. Aparatorii se succed la cuvant, incercand sa obtina achitarea clientilor lor.



Ora 16:18: O noua pauza. Sedinta a fost suspendata pentru 5 minute

Ora 15.50: Monitorizarea Antena 3: Anton Hadar, presedintele Federatiei Nationale Sindicale Alma Mater: Mi-ar placea sa asistam la o decizie corecta, nu stiu insa daca acest lucru e posibil

Ora 15.41: Dan Voiculescu a iesit din sala de judecata: Ma intorc si stam de vorba. Procesul continua in absenta sa



Ora 15.40: Dan Voiculescu a cerut ultimul cuvant pentru a putea pleca, dar judecatoarea Bogdan l-a refuzat pe motiv ca intai trebuie sa-si termine pledoariile si avocatii celorlalti inculpati din dosar

Ora 15.24: Dupa circa 3 ore de pledoarie, Mateut cere achitarea lui Dan Voiculescu: Sub aspectul infractiunii de tainuire, in urma schimbarii incadrarii, va solicit sa dispuneti achitarea inculpatului, desfiintand sentinta de condamnare pentru ca fapta nu exista. Mateut a incheiat pentru moment, dar preia colega sa, Maria Vasai, care cere si ea achitarea lui Dan Voiculescu.

Ora 15.15: Gheorghe Mencinicopschi s-a ghemuit cu capul pe antebrate, sprijint de banca, cu ochii inchisi. Alti inculpati in varsta se arata la fel de vlaguiti. Mateut nu a incheiat inca pledoaria

Ora 15.13: Judecatoarea Camelia Bogdan il intrerupe pe avocatul Mateut "din respect fata de instanta". "Depuneti concluziile la instanta si am sa va rog sa incheiati, da?", ii spune lui Mateut. Aparatorul lui Voiculescu nu protesteaza, dand asigurari ca va incheia in curand. Mateut vorbeste deja de aproape doua ore si jumatate

Ora 15.05: Voiculescu isi asculta din banca aparatorul principal. Desface o cutiuta cu bombonele pe care o tinea pe masa, le serveste amabil pe avocata sa, Maria Vasii, si pe o alta care se asezase langa el, dupa care isi arunca in gura cateva pastilute mentolate. Mateut continua pledoaria: "dna presedinta, conditia consimtamantului...', 'legalitatea contractului este evidentiata...', 'procedura privatizarii a intrunit toate conditiile de legalitate...'

Ora 15.04: Dupa ce a cerut preschimbarea infractiunii de spalare de bani in infractiunea de tainuire, Mateut arata ca oricum temeiurile invocate de procurori pentru condamnarea initiala a lui Voiculescu pentru spalare de bani nu reprezinta elemente constitutive ale unei infractiuni

Dan Voiculescu pe treptele Curtii de Apel Foto: Hotnews

Ora 14.46: Sedinta se reia cu pledoariile finale ale avocatilor. Gheorghita Mateut la cuvant, dupa ce a vorbit deja aproape doua ore inainte de pauza

Ora 14.10: Dan Voiculescu se intretine pe hol cu avocatii si alti inculpati

Ora 14.08: Pauza de 10 minute pentru aerisirea salii. Avocatul lui Vlad Savulescu si-a incheiat pledoaria finala sustinand ca acesta trebuie achitat pentru ca nu exista fapta

Ora 13.47: Voiculescu a iesit din sala si a mers la toaleta. Intre timp, Mircea Badea si-a facut timp sa-l jigneasca pe Facebook pe unul dintre ziaristii care relateaza de la proces. Jignirile nu pot fi reproduse. Badea jignise mai devreme si alti ziaristi, iar luni seara a lansat un atac suburban fata de jurnalistii B1 TV

Ora 13.37: Mateut inca mai avea de vorbit cand Dan Voiculescu s-a ridicat din banca si o roaga pe judecatoare sa-i intrerupa avocatul. Avocatul inculpatului Savulescu voia sa intre la cuvant pentru ca soacra sa tocmai suferise un infarct si el trebuia sa mearga la spital. Asa ca Dan Voiculescu si-a intrerupt propriul aparator pentru a-i da prioritate celuilalt avocat. "Cu scuze, dle Profesor", intervine Voiculescu la avocatul sau, Gheorghe Mateut, care mai avea de vorbit in apararea magnatului



Ora 13.34: Mircea Badea si-a schimbat camasa transpirata cu una noua, uscata, adusa de Felix Rache (via FB)

Ora 13.16: Mihai Gadea: Eu nu vreau sa fiu o leguma, nu vreau sa ma uit cum sint oamenii executati

Ora 13.05: Mihai Gadea, director Antena 3 a iesit din sala si da un interviu la Antena 3: Daca se dau verdicte pe surse, eu sper ca nu are cum sa se intample asa ceva in tara noastra. Sint unii care au facut doar propaganda si anunta de ieri care va fi verdictul.

Ora 12.54: Mateut cere continuarea judecarii pe fond si in privinta infractiunii prescrise deja, pe motiv ca Dan Voiculescu tine sa-si dovedeasca nevinovatia, desi practic a scapat de aceasta acuzatie. Noi incercari de amanare a unei solutii definitive in procesul privatizarii ICA

Ora 12.37: Avocatul Mateut inca vorbeste. Repezit si mult. Mai in spate, doi inculpati cu parul alb s-au ghemuit cu capul pe brate, sprijinite pe spatarul bancii din fata. Sunt doborati de emotii si de caldura

Ora 12.33: Dan Voiculescu asista mai departe la sedinta, sta picior peste picior, pare incordat, dar converseaza amabil cu o avocata care s-a asezat langa el. Mogulul isi muta putin sacoul sa-i faca loc femeii. Mai in spate, Sorin Pantis urmareste sedinta prin lentilele fumurii ale ochelarilor RayBan.

Ora 12.25: Mateut solicita si excluderea din proces a unor mijloace de proba si probe pe care aparatorul lui Voiculescu le considera ca fiind obtinute nelegal de catre procurori



Ora 12.20: Avocatul Mateut intra intr-o combinatie de cereri procesuale, pe fond si pe proceduri. Solicita instantei sa analizeze "contradictiile" din pozitia Ministerului Agriculturii in ceea ce priveste constituirea in parte civila. "Mai intai adresa fostului ministru Dacian Ciolos catre DNA prin care se constituie parte civila, si apoi o alta adresa a Ministerului in care se invoca puncte de vedere ale ADS, semnate de fost presedinte Daniel Dragan, in care se arata ca ADS a stabilit pretul de privatizare a ICA prin vanzarea de actiuni, neexistand un prejudiciu".

Ora 12.12: Pe fond, Mateut mai incearca o cale de aparare: vrea retrimiterea dosarului spre rejudecare la Tribunalul Bucuresti pe motiv de nereguli in procesul initial

Ora 12.09: Voiculescu il asculta pe avocatul Mateut cu mainile in san, rezemat de spatarul bancii. Mai bea dintr-o sticla de apa, iar celalalt avocat isi face aer cu un evantai de care mai profita si Dan Voiculescu. E cald, sala e neincapatoare in zona deschisa publicului

Ora 12.07: Mateut sustine schimbarea incadrarii juridice a lui Dan Voiculescu din spalare de bani, pedepsita cu 3-10 ani inchisoare, in tainuire, pedepsita cu 1-5 ani de inchisoare sau amenda penala, cu respectarea principiului aplicarii legii mai favorabile inculpatului

Ora 11.56: Mateut cere respingerea cererii procurorului DNA de adaugare a unei noi litere la infractiunea de spalare de bani in sarcina lui Dan Voiculescu. In plus, avocatul lui Voiculescu depune la dosar o opinie a unui alt profesor universitar, Valerian Cioclei, in sustinerea cererii lui de schimbare a incadrarii juridice a lui Voiculescu de la spalare de bani la tainuire. "Astel cum e definita ea de Codul Penal, nu este alteva decat infractiune de tainuire. Se suprapune perfect pe infractiunea de tainuire, cum este prevazuta in noul Cod Penal" - Mateut (vezi miza artificiului judiciar la Ora 10.45)

Ora 11.48: "Ne gasim in ipoteza unei extinderi a proces penal pentru o noua fapta, pentru care nu exista rechizitoriu, nu exista condamnare, pentru ca ne aflam in apel. Va solicit sa aplicati legea, care interzice extinderea procesului penal", spune Mateut. El contesta astfel ca la judecata pe fond, care a fost la Tribunalul Bucuresti, s-a adaugat o noua litera in materia spalarii de bani in sarcina lui Dan Voiculescu. Avocatul lui Voiculescu o roaga pe judecatoarea Camelia Bogdan sa "lectureze" legea penala si sa o aplice.

Ora 11.43: Voiculescu si-a dat jos haina si a ramas intr-o camasa alba, se uita din prima banca la schimbul de replici dintre avocatul sau si judecatoarea Camelia Bogdan. Mateut solicita noi proceduri pentru schimbarea incadrarii juridice a lui Voiculescu. Profesorul Mateut citeaza si dintr-o carte scrisa de judecatoarea Bogdan in argumentatia sa: "Dna presedinta, ne aflam in prezenta unei pluralitati de infractiuni"

!!! Ora 11.33: Judecatorii au respins cererea inculpatilor de recuzare a instantei. Repetam, e a treia astfel de cerere in sedintele de ieri si de azi. Sedinta de judecata s-a reluat

Ora 11.19: Monitorizare Antena 3: Gheorghe Izvoranu, presedintele federatiei sindicale "Spiru Haret": Se spune ca justitia e a poporului, dar unde e poporul in justitie? In spatele notiunii de independenta a justitiei se fac cele mai murdare jocuri. Perceptia publica e de neincredere in justitie.



Ora 11.16: Mircea Badea a declarat pentru Antena 3 ca in sala "e iadul" - referire la caldura, si a refuzat agresiv sa discute cu ceilalti reporteri. "Mi-e scarba de tine, nu intelegi?", i-a spus unui ziarist

Ora 11.09: Pauza de deliberare pe cererea de recuzare depusa in scris de avocatii lui Dan Voiculescu



Ora 11.07: Procurorul DNA cere respingerea pe loc a cererii de recuzare a completului

Ora 11.05: Profesorul Mateut se agita de un sfert de ora intr-un monolog intrerupt sporadic de judecatoarea Camelia Bogdan. Mateut gesticuleaza cu ochelarii intr-o mina si solicita ca cererea sa de recuzare a judecatorilor sa fie judecata de un alt complet. Aceeasi cerere si din partea colegei Maria Vasai

Ora 10.54: Mateut contraataca si face o noua cerere de recuzare a judecatorilor, a treia la rind. Cele doua recuzari de ieri au fost respinse. "Exista suspiciunea ca impartialitatea completului este afectata, doamna Presedinta", isi sustine Mateut cererea de recuzare.



Ora 10.52: Judecatorii au respins cererea avocatilor privind un nou termen de judecata, pe motiv ca apararea a avut timp sa se regateasca de acum aproape o luna, cel putin. Judecatorii ii cer avocatului Mateut sa-si depuna concluziile privind schimbarea incadrarii faptei lui Dan Voiculescu, procurorul DNA urmand sa-si depuna si el concluziile in acelasi mod pentru a nu se tergiversa procesul.

Ora 10.50: Monitorizare Antena 3: Justitie la comanda. Asta ii place lui Basescu sa comande, justitia si chelnerii - Felix Rache, realizator

Ora 10.49: Procurorul DNA, Elena Matiesescu, a cerut imediat respingerea cererii lui Voiculescu de schimbare a incadrarii (Vezi miza artificiului judiciar la Ora 10.45)

Ora 10.45: Avocatul Mateut s-a lansat in pledoarie, cerand schimbarea incadrarii pentru Dan Voiculescu de la spalare de bani la tainure. Miza e uriasa: daca judecatorii accepta schimbarea incadrarii, Voiculescu scapa de pedeapsa, pentru ca o presupusa fapta de tainure s-a prescris deja



Ora 10.44: Voiculescu a revenit precipitat in sala si a ridicat mana in semn de prezenta si salut catre judecatori inainte sa se aseze in banca alaturi de avocatii sai, Gheorghita Mateut si Maria Vasai

Ora 10.38: Judecatorii au intrat si fac prezenta, Voiculescu e la toaleta

Ora 10.35: Mircea Badea sta in fundul salii, sprijinit cu ambele maini pe spatarul unei banci. In sala sunt avocati, inculpati, ziaristi, studenti la drept - extrem de aglomerat, un zumzet incordat razbate din sala. "Respectul e zero pentru avocati, am intrat la sauna, nu la instanta. Daca avocatul e in sala, e normal sa vii si tu", se revolta o avocata in asteptarea judecatorilor

Sorin Pantis Foto: Hotnews

<a rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" rel="nofollow" href="http://www.contentchannel.ro" target="_blank"> <img border="0" alt="content channel" title="content channel" src="http://srb.worker.contentchannel.ro/img/logo-mic.png"> </a>

La termenul de luni, avocatii au incercat sa tergiverseze procesul si au inaintat aproximativ 40 de cereri.



Intre acestea: sa fie audiati seful statului, Traian Basescu, primar general la vremea faptelor incriminate, fostii ministri ai Agriculturii Ilie Sarbu si Dacian Ciolos. In plus avocatii lui Voiculescu au mai cerut audierea actualului ministru al Agriculturii, Daniel Constantin. recuzarea completului de judecata, sesizarea Curtii Constitutionale si a Curtii de Justitie a Uniunii Europene. Toate aceste cereri au fost respinse una dupa una.



La fel s-a intamplat cu o solicitare privind audierea actualului ministru al Agriculturii, Daniel Constantin.

Voiculescu s-a asezat in prima banca pe centru, incadrat de doi avocati. In sala de judecata a intrat si Mircea Badea. Toata lumea asteapta judecatoriiMircea Badea a venit si el la sediul Curtii de Apel, pentru a-si sustine patronul.Dan Voiculescu: "Mi s-a parut o graba careia nu ii vad rostul. (despre continuarea dezbaterilor azi - n.red.) Nu cred ca domnul Pantis a spus ca au ajuns bani de la ICA la trustul de presa, e o eroare totala. Trustul de presa nu are nicio legatura. (...) Intotdeauna e bine sa speri intr-o achitare."Dan Voiculescu a ajuns la sediul Curtii de Apel. "Le voi spune judecatorilor ca nu am niciun amestec cu spalarea de bani. I-am spus si doamnei judecator, eu am facut o donatie. Privatizarea a fost legala. Lucrurile sunt foarte simple, numai ca eu sper sa fie completul de judecata de buna credinta. Daca nu judeca corect, eu sunt pregatit pentru orice. In momentul in care intri intr-o astfel de batalie cu seful statului tau care are toate parghiile, serviciile secrete, lupta e grea."Fostul ministru al Comunicatiilor, Sorin Pantis, a venit la sediul Curtii de Apel, inculpat in calitate de director al Grivco. Pantis a declarat ca este nevinovat, in primul rand pentru ca el s-a angajat la grupul Grivco in mai 2003, iar evaluarea activelor ICA, in baza careia s-a facut privatizarea, a fost efectuata folosind date din decembrie 2002. "Sa regret? Ce sa regret? Cand esti nevinovat, n-ai ce sa regreti. Este o privatizare care n-are niciun prejudiciu. "Inculpatii au inceput sa vina la Curtea de Apel. Gheorghe Mencinicopschi a fost primul care a venit marti dimineata.

Context:



Faptele de care este acuzat Voiculescu in dosarul ICA se prescriu in decembrie 2014



Cine sunt cei doi judecatori din noul complet

Procurorul-sef al Directiei Nationale Anticoruptie, Laura Codruta Kovesi, a afirmat pe 10 iunie, la televiziunea nationala , ca faptele pentru care este judecat Dan Voiculescu in dosarul ICA se prescriu in decembrie si ca ar trebui sa existe o sentinta, indiferent de natura sa, pentru a evita aparitia suspiciunilor fata de cei care "treneaza judecata"."Nu e vorba de niciun fel de prescriptie, profesorul Gheorghe Mateut mi-a spus de nenumarate ori ca prescrierea in dosarul ICA, de care vorbeste doamna Kovesi, e o prostie, mi-a spus ca prescrierea in dosarul asta de care vorbim este in 2023 dupa noul Cod si in 2021 sau 2018 dupa vechiul Cod. Ca atare, nu stiu de unde obsesia asta pentru decembrie 2014. Presupunerea mea este ca aceasta iritare, isterie, are la baza dorinta nebuna a cuiva, si aici ma refer la Basescu, de a ma vedea pe mine in puscarie inainte sa plece el de la Cotroceni si cred ca termenul de decembrie 2014, care coincide cu plecarea lui de la Cotroceni a creat o fantasma ca mi s-ar prescrie mie dosarele in decembrie 2014", a declarat Voiculescu intr-o conferinta de presa la sediul GRIVCO.Dan Voiculescu a acuzat-o pe Laura Codruta Kovesi ca prin declaratiile sale privid termenul de prescriptie in dosarul ICA incalca legea. Presedintele fondator al PC a precizat ca a redactat o scrisoare pe care o va trimite vineri catre ambasadorii acreditati la Bucuresti, cancelariile occidentale, Comisia Europeana, Consiliul Europei si organizatiilor internationale care monitorizeaza justitia in care si-a prezentat punctul de vedere si in urma careia, sustine Voiculescu, ar urma sa se aplice o sanctiune prin care sa o oblige pe Kovesi sa se retraga din magistratura."Procurorul Kovesi isi permite din inalta ei functie sa incalce legea, si ma refer la legea 303/2004 care interzice absolut magistratilor sa-si exprime public opinia cu privire la procese aflate in curs de desfasurare. Am facut o scrisoare care va pleca maine (vineri - n.red.) in atentia ambasadorilor acreditati la Bucuresti, in atentia cancelariilor occidentale, a Comisiei Europene si a Consiliului Europei, a organizatiilor internationale care monitorizeaza justitia in care, practic, trebuie sa clarificam cum un procuror-sef poate sa faca atatea greseli la rand. In mod normal, m-am uitat pe lege, ar trebui sa se aplice o sanctiune care ar duce automat la obligarea doamnei Kovesi sa se retraga din magistratura", a incheiat Voiculescu.Presedintele fondator al PC, Dan Voiculescu, a fost trimis in judecata in decembrie 2008 de procurorii DNA, in calitate de actionar majoritar al SC Grupul Industrial Voiculescu si Compania (Grivco) SA Bucuresti, de membru al Adunarii Generale a Actionarilor si al Consiliului de Administratie ale ICA si de membru al AGA si director general al SC 'Bioprod' SA Bucuresti.Procurorii anticoruptie au retinut in sarcina acestuia infractiunile de folosire de catre o persoana care indeplineste o functie de conducere intr-un partid a influentei si autoritatii date de aceasta calitate in scopul de a obtine, pentru sine sau pentru altul, bani, bunuri sau alte foloase necuvenite, precum si de spalare de bani, ambele infractiuni savarsite in forma continuata.In acest dosar a mai fost trimis in judecata fostul administrator al SC 'Benefica' SA Bucuresti (firma din grupul Grivco) Jean-Catalin Sandu, pentru complicitate la infractiunea de stabilire, cu intentie, a unei valori diminuate fata de valoarea comerciala reala a bunurilor apartinand agentilor economici la care statul este actionar.De asemenea, Gheorghe Mencinicopschi, directorul general si membru al AGA si, ulterior, al CA al ICA SA Bucuresti, a fost trimis in judecata pentru abuz in serviciu contra intereselor publice si fals in inscrisuri sub semnatura privata.

Camelia Bogdan, judecatorul care a constatat ca doctorul de inima a lui SOV in Viena era de fapt ginecolog

Camelia Bogdan a fost judecator la Sectia a II-a penala a Tribunalului Bucuresti din 2009 si pana in prezent (citeste CV-ul sau aici)



Numele judecatorului Camelia Bogdan se leaga puternic de procesul lui Sorin Ovidiu Vantu in care de afaceri era acuzat de favorizarea infractorului in cazul Nicolae Popa - FNI.

Judecatoarea a dus o serie de termene maraton, intr-un timp foarte scurt si a fost puternic contestata de catre Vantu.

Dosarul lui Vantu a fost judecat pana in data de 22 martie 2011 de judecatoarea Camelia Bogdan. In perioada 8 noiembrie 2010 - 22 martie 2011, Camelia Bogdan a condus 15 sedinte de judecata. Judecatoarea a fost in permanenta contestata de avocatii lui SOV, cel mai fervent fiind Viorel Ros, avocat care il apara si pe Adrian Nastase.

Cateva din termenele cheie judecate de Camelia Bogdan in cazul SOV:



7 decembrie 2011 judecatoarea Camelia Bogdan a constatat ca medicul care ar urma sa il consulte pe Vintu in problema sa cardiaca este de fapt medic ginecolog

10 ianuarie Vintu nu se prezinta la proces iar avocatii sustin ca este internat in spital. Judecatoarea suna la spital ca sa verifice

25 ianuarie judecatoarea Camelia Bogdan a descoperit ca in documentul in baza caruia Vintu cere sa plece din tara un medic cardiolog face constatari medicale fata de ruptura de rotula a lui Vintu. Aceeasi judecatore a supus dezbaterii posibilitatea de reincarcerare a lui Vintu

1 martie judecatoarea anunta ca doreste sa il audieze pe Nicolae Popa prin videoconferinta direct din Indonezia.



Citeste si:



Tribunalul Bucuresti a respins, in 16 februarie, cererea de recuzare a judecatoarei Camelia Bogdan formulata de avocatii lui Sorin Ovidiu Vintu, in procesul in care omul de afaceri este judecat pentru favorizarea infractorului Nicolae Popa, condamnat in dosarul FNI. Avocatii lui SOV au cerut in cadrul sedintei de judecata de marti, 15 februarie, inlocuirea judecatoarei pe motiv ca tatal acesteia ar fi pe lista pagubitilor FNI.Judecatoarea Elena Burlan a retinut in motivarea recuzarii doua acuzatii la adresa Cameliei Bogdan. Prima acuzatie este ca judecatorul Camelia Bogdan s-ar fi antepronuntat in dosar, iar cea de-a doua acuzatie este aceea ca magistratul a judecat prea repede termenele. Iata ce se mentioneaza in motivare:Instanta retine astfel si faptul ca administrarea probatoriului cu o celeritate nejustificata, "plimbarea" dosarelor intre instante de grade jurisdictionale diferite pentru diverse motive, dar mai ales mentionarea "NECESITATII" inaintarii dosarului intr-un termen rezonabil [...]In cele din urma, judecatoarea a fost recuzata din dosar, insa masura a fost puternic criticata de catre societata civila. in dosarul 30275/01/3/2009, in care este acuzat ca a savarsit infractiuni de inselaciune si delapidare, in urma carora a produs un prejudiciu de peste sapte milioane de euro. ( Detalii aici Mihai Alexandru Mihalcea a fost, din februarie 2010, judecator la Judecatoria Buzau si apoi, din aprilie 2010, a fost detasat de CSM ca judecator la Judecatoria Sector 4 Bucuresti. In martie 2014 a fost transferat la Tribunalul Bucuresti.Judecatorul Mihalcea este cel care a refuzat in 2013 sa-l elibereze conditionat pe Sorin Ovidiu Vantu.Judecatorul motiva ca SOV nu a facut eforturi deosebite pe calea reeducarii sale si nici nu a incercat sa se remarce intr-un mod deosebit. (d etalii aici